recursal/SuperWikiNEXT-32B huggingface dataset:
**Divadlo Bez zábradlí** sídli na Jungmannovej ulici č. 36/31, v paláci Adria, v Prahe 1-Nové Město.

Dejiny
------

Divadlo Bez zábradlí založil v roku 1990 Karel Heřmánek, ako vtedy prvé súkromné divadlo v Česku. Karel Heřmánek je zároveň principálom a tiež hercom divadla. K založeniu novej spoločnosti sa rozhodol po rozpade scény Divadla Na zábradlí, kde hral. Manažérkou divadla je jeho manželka Hana Heřmánková.

Spoločnosť najprv sídlila v Žižkovskom divadle Járy Cimrmana, odtiaľ sa sťahovalo do divadla Ta Fantastika, po roku do Vysočian. Nakoniec sa divadlo presťahovalo do rozostavanej sály Adrie v centre Prahy, kde pôsobí dodnes.

Od roku 1996 divadlo Bez zábradlí usporadúva festival s názvom *Slovenské divadlo v Praze*, kde uvádza známe slovenské divadelné hry. Od roku 2004 súbor vyráža aj do Mestského divadla v Karlových Varoch, ktoré získal Karel Heřmánek do prenájmu.

Ansámbl
-------

Divadlo Bez zábradlí nemá stály súbor a v predstaveniach sa môžete stretnúť s mnohými hosťujúcimi hercami a herečkami. V Divadle Bez zábradlí sa postupne vytvoril okruh hercov a herečiek, ktorí so súborom často spolupracujú. Patria medzi nich napr.: Jiří Bartoška, Josef Carda, Veronika Freimanová, Rudolf Hrušínský, Dana Morávková, Petr Pospíchal, Jana Švandová, Václav Vydra, Zdeněk Žák.

Galéria
-------

* Vstup do divadla v paláci AdriaVstup do divadla v paláci Adria
* Vstup do divadla v pasáži paláca AdriaVstup do divadla v pasáži paláca Adria

Iné projekty
------------

Commons
* Spolupracuj na Commons Commons ponúka multimediálne súbory na tému **Divadlo Bez zábradlí**

Externé odkazy
--------------

* Divadlo Bez zábradlí
* TACE - heslo v databáze TACE

Zdroj
-----

*Tento článok je čiastočný alebo úplný preklad článku Divadlo Bez zábradlí na českej Wikipédii.*
Thajský Pálijského kánon
Rukopis na palmovom liste s časťami Pálijského kánonu v thajčine.
**Tripitaka** (-sanskritský kmeň) alebo **Tripitakam** (-sanskritský nominatív), resp. **Tipitaka** (-pálíjský kmeň) alebo **Tipitakam** (-pálijský nominatív), doslova: *trojkôš*, je súhrnný názov budhistických kánonických textov. Existuje niekoľko rôznych verzií Tripitaky, najznámejší je Pálijský kánon školy théraváda. 

Texty Tripitaky, ktoré si Budhovi žiaci pôvodne odovzdávali ústnym podaním a memorizovali ich, sa delia na tri časti. Podľa tradície vzniklo toto delenie tak, že zvitky palmových listov, na ktorých boli texty napísané, sa uchovávali v troch košoch. Zdá sa však, že rozdelenie textov na Tri koše sa ustálilo ešte pred ich zapísaním. Tesne po Budhovej smrti sa konal prvý budhistický koncil, na ktorom boli všetky jeho výroky spamäti recitované, roztriedené a kodifikované. Do kánonu Tripitaky sa dostali aj niektoré mladšie texty.

Delenie Tipitaky
----------------

1. Vinajapitaka - *Kôš disciplíny* - súhrn pravidiel, ktorými sa majú riadiť mnísi a mníšky sanghy.
2. Suttapitaka (sanskr. *Sútrapitaka*) - *Kôš náuky* alebo *Kôš sútier* - delí sa päť ďalších zbierok (nikáj). Obsahuje Budhove výroky a udalosti z jeho života. Tieto texty uznávajú za autentické všetky budhistické školy, mahájána a vadžrajána majú však rad ďalších vlastných sútier
3. Abhidhammapitaka (sanskr. *Abhidharmapitaka*) - *Kôš scholastiky (vyššieho učenia)* - súhrn pravdepodobne neskorších textov, v ktorých je Budhova náuka systematicky rozpracovaná, vysvetlená a popísaná prísne filozofickým jazykom. Abhidhammapitaka je špecifická pre théravádu, ostatné školy majú vlastné zbierky komentárov

Pozri aj
--------

* Pálijský kánon

Iné projekty
------------

Commons
* Spolupracuj na Commons Commons ponúka multimediálne súbory na tému **Tripitaka**

Externé odkazy
--------------

* Knižné preklady Tripitaky do češtiny a internetové zdroje v angličtine a nemčine
**Ábel Ravasz** MA (\* 14. január 1986, Dunajská Streda) je slovenský sociológ a politik maďarskej národnosti. Od apríla 2016 do marca 2020 pôsobil aj ako splnomocnenec vlády SR pre rómske komunity.

Život
-----

Otec, Marián Ravasz, je architekt, mama Ilona Németh, je umelkyňa a vysokoškolská profesorka.

Študoval sociológiu na Eötvös Loránd University (Eötvös Loránd Tudományegyetem) v Budapešti, politológiu a ekonómiu na Corvinus University Budapest (Budapesti Corvinus Egyetem).

V roku 2012 vycestoval do USA, kde získal štipendium Fulbright Scholarship for Graduate Studies in the USA. V roku 2014 obhájil titul MA sociológie na Columbia University v New Yorku.

V roku 2013 so Štefanom Vavrekom spoluzaložil rómsku organizáciu Purt, ktorá združuje rómskych, maďarských a slovenských aktivistov a aktivistky. Organizácia sa venuje zlepšovaniu životných podmienok na Gemeri.

Medzi rokmi 2015 - 2016 bol výkonným riaditeľom Inštitútu Mateja Bela.

Politická činnosť
-----------------

7. apríla 2016 sa stal splnomocnencom vlády SR pre rómske komunity.

Je spoluautorom a jedným z hlavných iniciátorov novely zákona o povinnej predškolskej výchove pre všetky 5-ročné deti, ktorú parlament schválil 27. júna 2019. Na Slovensku bude zavedená od roku 2021.

Po výzve, ktorú adresoval premiérovi Igorovi Matovičovi, bol 31. marca 2020 odvolaný z funkcie splnomocnenca vlády SR pre rómske komunity.

V parlamentných voľbách v roku 2023 kandidoval na kandidátnej listine strany Sloboda a Solidarita.

Referencie
----------

1. ↑  A.S, Petit Press. *Rómska organizácia Purt aktivizuje 50 obcí Gemera a Novohradu* [online]. romovia.sme.sk, [cit. 2020-02-18]. Dostupné online.
2. ↑   *Novým rómskym splnomocnencom je sociológ Ábel Ravasz* [online]. Pravda.sk, 2016-04-06, [cit. 2020-02-18]. Dostupné online.
3. ↑   *Schválenie povinnej škôlky považujem za úspech, práca sa však nekončí, tvrdí Ravasz* [online]. Pravda.sk, 2019-06-28, [cit. 2020-02-18]. Dostupné online.
4. ↑   *Dôvera alebo odvolanie z funkcie, Ravasz žiada od Matoviča jasný postoj* [online]. Webnoviny.sk, 2020-03-28, [cit. 2020-04-18]. Dostupné online.
5. ↑   *Richard Sulík: Naše vlády sa rozpadávajú, lebo nám chýba Ficovo lepidlo* [online]. Štandard, [cit. 2023-07-30]. Dostupné online.

Autoritné údaje: * GND: 1235246205
* NK ČR: jo2018999824
* VIAF: 14153361373237392426
**Michal Potocký** (\* 8. apríl 1912, Vysoká nad Uhom – † 20. október 1996, Piešťany) bol slovenský jezuita, náboženský publicista, pedagóg a rímskokatolícky kňaz.

Životopis
---------

Študoval teológiu v Banskej Bystrici (od roku 1942). Katechéta v Banskej Bystrici (1948 – 1950). Stredoškolský učiteľ náboženstva a latinčiny, katechéta na katolíckych gymnáziách. Politicky prenasledovaný (1950) a väznený. Po amnestii pracoval vo výrobe. Prekladateľ náboženských a filozofických prác, ovládal latinčinu, taliančinu, a francúzštinu. Zaoberal sa filozofiou a teológiou Pierra Teilharda de Chardin. Existujú vierohodné záznamy (už z roku 1957) o tom, že nebohý páter Michal Potocký SJ, rodák z Vysokej nad Uhom, zhromažďoval svedkov života a smrti blahoslavenej Anny Kolesárovej.

Literatúra
----------

* Kto bol kto v histórii Banskej Bystrice 1255 – 2000

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**George Mercer Dawson** (\* 1. august 1849, Pictou, Nové Škótsko Kanada – † 2. marec 1901, Ottawa, Ontário, Kanada) bol kanadský geológ a prieskumník.

Život
-----

Narodil sa v Pictou v Novom Škótsku ako najstarší syn Sira Johna Williama Dawsona, neskoršieho riaditeľa McGill University. V detstve bol Dawson postihnutý tuberkulózou chrbtice (tzv. Pottova choroba), ktorá spôsobila deformáciu jeho chrbta a zastavila jeho rast. Ani táto jeho fyzická indispozícia však nezabránila tomu, aby sa stal jedným z najväčších kanadských vedcov.

Počas jeho dlhej rekonvalescencie ho vzdelával jeho otec a súkromní učitelia. Neskôr navštevoval strednú školu v Montreale a McGill University v tom istom meste. Od roku 1869 študoval geológiu a paleontológiu na Royal School of Mines v Londýne (dnes súčasť Imperial College London). Úspešne absolvoval školu po troch rokoch s najlepšími výsledkami v triede.

V roku 1875 začal pracovať v Kanadskej geologickej službe. Ako pracovník tejto inštitúcie Dawson uskutočnil koncom 19. storočia rozsiahle mapovanie západnej Kanady. Jeho práca *Geológia a zdroje v okolí 49. rovnobežky od Lake of Woods po Skalnaté vrchy, so zoznamom rastlín, zvierat a skamenelín* z neho urobila rešpektovaného vedca. V rokoch 1883 a 1884 Dawson viedol prieskumnú expedíciu cez kanadské Skalnaté vrchy aby splnil požiadavku kanadskej vlády zmapovať najdôležitejšie vrchy, horské priesmyky a rieky v tejto oblasti. Objavil okrem iných vrcholy Mount Assiniboine (3 618 m) a Mount Temple (3 543 m). Výsledkom jeho prieskumu bola mapa kanadských Skalnatých hôr od hraníc s USA až po priesmyk Kicking Horse Pass.

Pamätník Georgea Dawsona na brehu rieky Yukon v meste Dawson
V roku 1887 viedol expedíciu na Yukon a vypracoval niekoľko prvých máp tohto územia, ktoré sa neskôr stalo samostatným teritóriom. O 10 rokov neskôr po ňom bolo pomenované centrum zlatej horúčky na Klondike, mesto Dawson. Na jeho počesť je pomenovaný aj minerál dawsonit.

V roku 1890 získal doktorát čestný doktorát LL.D. na Queen's University v Kingstone. Zomrel v roku 1901 neočakávane po záchvate akútnej bronchitídy v Ottave. Je pochovaný na cintoríne Mount Royal v Montreale.

Referencie
----------

1. ↑  Dawson, George Mercer In: Dictionary of Biography, www.biographi.ca, Dostupné online (cit.: 2023-07-25)

Iné projekty
------------

Commons
* Spolupracuj na Commons Commons ponúka multimediálne súbory na tému **George Dawson**

Autoritné údaje: * BnF: 14436762z
* GND: 119212412
* ISNI: 0000 0001 2118 9269
* LCCN: n86873074
* NK ČR: jo2012688533
* VIAF: 5231553
* WorldCat: lccn-n86873074
**Hayley Elizabeth Atwellová** (\* 5. apríla 1982, Londýn) je anglicko-americká herečka. Preslávila sa najmä úlohou agentky Peggy Carterovej vo filmoch a seriáloch od série Marvel Cinematic Universe.

Životopis
---------

Narodila sa v Londýne, je dcérou Allison a Granta Atwella. Jej matka pochádza z Anglicka, otec z amerického Kansasu. Má britské aj americké občianstvo. Jej rodičia sa rozviedli, keď mala 2 roky. Navštevovala Sion-Manning Roman Catholics Girl's School v Londýne a London Oratory School. V roku 2005 promovala na Guidhall School of Music and Drama.

Kariéra
-------

V roku 2007 sa poprvýkrát objavila vo filme Woodyho Allena - *Kasandrin sen*. O rok neskôr sa objavila vo filme *Návrat na Brideshead* a vo filme *Vojvodkyňa*, za ktorý bola nominovaná na British Independent Film Award.

V januári 2009 se predstavila v divadelnej hre *A View from the Bridge* v divadle Duke of York's, za čo bola nominovaná na Laurence Oliver Award. Získala úlohu v minisérii stanice AMC *Vezeň*. O rok neskôr si zahrala rolu Freyu Deverell v adaptácií románu Williama Boyda *Any Human Heart*.

V roku 2011 si zahrala agentku Peggy Carterovú v superhrdinskom filmue *Captain America: Prvý Avenger*. MTV Networks ju nominovalo ako jeden z objavov roku 2011. Úlohu Peggy si zopakovala v krátkom filme z roku 2013 *Agentka Carterová*, v roku 2014 vo filme *Captain America: Zimný vojak* a v televíznim seriáli *Agenti S.H.I.E.L.D.*, roku 2015 vo filmoch *Avengers 2: Vek Ultrona* a *Ant-Man*, v roku 2019 vo filme *Avengers: Endgame* a v roku 2022 vo filme *Doctor Strange v mnohovesmíre šialenstva*. V rokoch 2015–2016 bol odvysielaný seriál *Agent Carter* o živote agentky Peggy Carterovej. Svôj hlas postave Peggy Carterovej prepožičala aj v animovanom seriáli Čo keby...? a do videohier *Captain America: Super Solider* a *Lego Marvel's Avengers*.

V roku 2016 bola obsadená do nového právnického seriálu *Conviction*.

Iné projekty
------------

Commons
* Spolupracuj na Commons Commons ponúka multimediálne súbory na tému **Hayley Atwellová**

Externé odkazy
--------------

* Hayley Atwell v Internet Movie Database (po anglicky)
* Hayley Atwell v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Hayley Atwellová na českej Wikipédii.*

Autoritné údaje: * BnF: 157281538
* GND: 1061998665
* ISNI: 0000 0001 1684 0600
* LCCN: no2008006710
* NK ČR: xx0098656
* VIAF: 90623911
* WorldCat: lccn-no2008006710
Portrét Sekó Higu
**Sekó Higa** (jap. 比嘉 世幸 – Higa Sekó; \* 8. november 1898, Naha, Okinawa, Japonsko – † 16. apríl 1966) bol učiteľ gódžú rjú karate.

Skorý život
-----------

Vo veku 13 rokov začal študovať pod vedením Kanrjó Higaonnu až do Higaonnovej smrti o 4 roky neskôr. Higaonna mal v tom čase troch študentov: Juhacu Kjódu (1887 – 1968), Čódžuna Mijagiho (1888 – 1953) a Sekó Higu (1898 – 1966). Kjóda po smrti Higaonnu pokračoval vo vytvorení svojho štýlu To'on Rjú. Čódžun Mijagi prevzal zodpovednosť za Higaonnov odkaz. Higa, v tom čase policajt, pokračoval v štúdiu u Čódžuna Mijagiho 38 rokov až do Mijagiho smrti.

Kariéra
-------

V roku 1931 Higa odišiel z policajného zboru a otvoril svoje dódžó v časti Kumodži v meste Naha. Iba štyrom študentom Mijagiho bolo dovolené otvoriť dódžó, kým bol majster ešte nažive: Sekó Higovi, Jin'an Šinzatovi, Džinsei Kamijovi a Meitoku Jagimu. V roku 1935 odišiel Higa na ostrov Saipan učiť gódžú rjú na žiadosť priateľa. Na Saipane sa však Higovi nedarilo a tak sa o dva roky neskôr vrátil do mesta Naha.

Medzi Higovými študentmi boli Čoboku Takamine, jeho syn Seikiči Higa (ktorý viedol otcovo dódžó na Okinawe), Kanki Izumigawa, ktorý šíril gódžú rjú v oblasti Kawasaki v Japonsku, Seiiči Akamine (tvorca Ken-Šin-Kan, ktorý rozšíril gódžú rjú karate-do v Južnej Amerike). Seikiči Toguči (tvorca *Šóreikanu*), Zenšú Tojama (tvorca *Šindžikanu*), Čóju Kijuna, Seitoku Matajoši, Seiko Fukuči (1919 – 1975), Eiki Kurašita, Zensei Gušiken, Izumi, Hokama Tecuhiro a ďalší, ktorí pokračovali v organizácii *Gódžu rjú kokusai karate kobudo renmei*.

*Gódžu rjú kokusai karate kobudo renmei* je úzko prepojená organizácia, ktorú založil Sekó Higa pričom ju riadi prezident spolu s viceprezidentom a tajomníkom. Jej prvým prezidentom bol sám Seiko Higa, ktorý ho viedol v rokoch 1960 až 1966. Ďalším prezidentom bol Uemon Tecuo, ktorý ho viedol v rokoch 1966 až 1967; treťou generáciou bol Takamine Čóboku, ktorý organizáciu viedol v rokoch 1967 až 1989. Higov syn Sekiči bol prezidentom v roku 1990. Prezidentom piatej generácie bol do roku 2007 Eiki Kurašita. Zensei Gušiken prevzal pozíciu v roku 2008 a zastával ju až do roku 2019, keď bol Akira Guši vymenovaný za súčasného prezidenta Renmei. Verná svojmu názvu a vízii zakladateľa, je organizácia svojím rozsahom medzinárodná: má pobočky - dódžó v Japonsku, Hong Kongu, Číne, Francúzsku, na Slovensku, v Česku, Rusku a Severnej Amerike. V posledných rokoch boli vymenovaní riaditelia pobočiek (Šibucho) v Kanade (Jaro Tarana), Česku (Mirek Brokes) a na Slovensku (Erik Stefak).

Referencie
----------

1. ↑  TOGUCHI, Seikichi. *Goju-ryu karate II*. [s.l.] : [s.n.], 2001. ISBN 0-89750-140-3. S. 13-19.
2. ↑   *Timeline of Goju-Ryu"* [online]. IMGKA, [cit. 2023-08-18]. Dostupné online.
3. ↑  BISHOP, Mark. *Okinawan Karate*. 1989. vyd. [s.l.] : [s.n.]. ISBN 0-7136-5666-2. S. 34-36.

Zdroj
-----

*Tento článok je čiastočný alebo úplný preklad článku Sekō Higa na anglickej Wikipédii.*
**Madison Iseman** (\* 14. február 1997, [[[Myrtle Beach]], Južná Karolína, USA) je americká herečka známa z filmovej série *Jumanji*, v ktorej v rokoch 2017 a 2019 stvárnila postavu Bethany Walker.

Detstvo 

Isemanová pochádza z Myrtle Beach v Južnej Karolíne a je dcérou Susan a Johna Isemanových.

Kariéra

Isemanová začala svoju hereckú kariéru v roku 2012. Hosťovala v televíznom seriály *Moderná rodina* a viac priestoru dostala v televíznom seriály *Still the King*. 

V roku 2017 získala jednu z vedľajších úloh vo filme *Jumanji: Vitajte v džungli*, pričom postavu Bethany Walker, si zopakovala aj v druhej časti, natočenej v roku 2019. V júni 2019 mal premiéru film *Annabelle 3: Návrat*, kde si zahrala Isemanová jednu z hlavných postáv. 

V roku 2020 si zahrala po boku Sydney Sweeney vo filme *Nocturne*. O rok neskôr, si zahrala dcéru Katherine Heigl, vo filme *Fear of Rain*. V rovnakom roku účinkovala v televíznom seriály *Viem, čo ste robili minulé leto*. V máji 2023 mal premiéru film *Knights of the Zodiac*, kde Isemanová stvárnila postavu Atheny. 

Súkromný život

V roku 2012 sa Isemanová odcestovala na hudobno-misijný výlet do Kene na dva týždne. Od augusta 2013 pôsobila v Myrtle Beach v rámci First United Methodist Church. Má mačku.

Iné projekty
------------

Externé odkazy
--------------

* Madison Iseman v Internet Movie Database (po anglicky)
* Madison Iseman v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Madison Iseman na anglickej Wikipédii.*

Autoritné údaje:
RNDr. Ing. **Ladislav Nicek** (27. augusta 1913, Roudnice nad Labem – 12. mája 2011, Olomouc) bol český stredoškolský učiteľ, ktorý bol známy najmä ako propagátor zimného plávania v Česku. 

V roku 1949 začal plávať v ľadovej vode a zimnému plávaniu sa venoval až do svojej smrti. Zomrel vo veku 97 rokov. Počas svojho života založil niekoľko oddielov zimného plávania a diaľkového plávania. Počas svojho života ochorel na rakovinu hrubého čreva, z ktorej sa mu podarilo vyliečiť, ako sám tvrdil, aj vďaka otužileckému plávaniu.

22. februára 2009 sa stal čestným občanom mesta Roudnice nad Labem.

Referencie
----------

1. ↑   Zemřel nestor otužilectví Ladislav Nicek. *Litoměřický deník*, 2011-05-19. Dostupné online [cit. 2023-09-10]. (po česky)
2. ↑  TAUBEROVÁ, Daniela. Otužování mu pomohlo v boji s rakovinou, vzpomíná na otce Ladislav Nicek ml.. *Olomoucký deník*, 2011-05-19. Dostupné online [cit. 2023-09-10]. (po česky)

Externé odkazy
--------------

* Smutná zpráva z Olomouce
* Zemřel nestor otužilectví Ladislav Nicek


|  |  |
| --- | --- |
| Portal | Biografický portál |
**Nosorožec indický** alebo **nosorožec pancierový** (lat. Rhinoceros unicornis) je druh z čeľade nosorožcovitých. Obýva údolie rieky Brahmaputry.

Opis
----

Dorastá do dĺžky 3,8 m a jeho chvost meria 70 až 80 cm. Dospelý jedinec váži do 2,3 tony. Samec aj samica majú jeden roh (dlhý až 60 cm). Samce sa od samíc líšia väčšími, ostrými, klovitými hryzákmi, ktoré využívajú v rivalských bojoch počas obdobia rozmnožovania. Jeho koža ma hlboké záhyby, jej pancierový vzhľad zvýrazňujú hrbole, ktorých je najviac na bokoch a zadku.

Správanie
---------

Nosorožec indický, ako aj ostatné druhy nosorožcov, je vo všeobecnosti samotár, s výnimkou dočasných párov v období rozmnožovania alebo matky s mláďaťom. K votrelcom, ktorí vniknú na jeho územie, ktoré dosahuje veľkosť 2 až 8 kilometrov štvorcových v závislosti od habitatu, je zvyčajne tolerantný.

Potrava
-------

Podstatnú časť ich stravy tvoria vysoké trávy, ktoré v období dažďov dorastajú do 8 m výšky. Kŕmi sa hlavne za súmraku a v tme.

Rozmnožovanie
-------------

Gravidita trvá 16 mesiacov a mláďa zostáva s matkou až dovtedy, kým sa nenarodí ďalší potomok, čo môže byť aj o 3 roky neskôr.

Ohrozenie
---------

Populácie nosorožcov indických sú rozptýlené a navzájom izolované aj napriek ochranárskemu úsiliu a povzbudivému obnovovaniu populácie takže je druh stále v istom riziku. Okrem toho sú tieto živočíchy objektom pytliactva pre ich rohy a iné časti tela. V súčasnosti žije približne 2 400 jedincov.

Galéria
-------

* Samica s mláďaťom.Samica s mláďaťom.
* Nosorožec indický vo vode.Nosorožec indický vo vode.
* Rhinoceros unicornis.Rhinoceros unicornis.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Nosorožec indický**
* Spolupracuj na Wikidruhoch Wikidruhy ponúkajú informácie na tému **Nosorožec indický**

Zdroje
------

* BURNIE, David; KOVÁČ, Vladimír, a kol. *Zviera: Obrazová encyklopédia živočíšnej ríše*. Bratislava : Ikar, 2002. ISBN 80-551-0375-5.
Súradnice: 61°29′S 23°31′V﻿ / ﻿61,483°S 23,517°V﻿ / 61.483; 23.517

**Nokia** je malé fínske mesto postavené na brehoch rieky Nokianvirta (Kokemäenjoki). Nachádza sa v regióne Pikanama v Západnom Fínsku, asi 15 km od juhofínskeho mesta Tampere. Nokia má približne 30 000 obyvateľov.

Dejiny mesta
------------

Nokia je vo Fínsku dostatočne známym mestom. Názov Nokia pochádza z archaickej fínčiny od slova *nois* (pl. *nokia*), alebo *nokinäätä* čo znamená *čierny soboľ, alebo norka*. Prvé historické upomenutia o meste Nokia sú z roku 1505 v dokumente o Nokijskokm panskom sídle.

Mesto Nokia bolo bojiskom jedného z najväčších bojov Klubovej vojny, keď v 1596 sa poddaní postavili proti nadvláde švédskych feudálov. Vazali, ktorým kluby poskytovali zbrane sa zmocnili Nokijského panského sídla a podarilo sa im vyhrať niekoľko bitiek. 1. - 2. januára 1957 boli Klausom Flemingom definitívne porazení. Tisícky členov kluba boli popravení. Ich vodca, Jaakko Ilkka, ktorému sa podarilo utiecť bol o niekoľko týždňov na to chytený a popravený. Klubová vojna bola posledným povstaním nevoľníkov vo Fínsku. Počas Fínskej občianskej vojny (1918), mesto Nokia (spolu s neďalekým mestom Tampere) bolo oporným bodom komunistických kruhov vďaka čomu sa aj stalo svedkom niekoľkých bojov.

Časťou Nokijskej Suur-Pirkkala zemi bola aj teritória Pispali. Suur-Pirkkala bola neskôr rozdelená na Pohjois- a Eteläis-Pirkkala (Severnú a Južnú). V 1938 Severná-Pirkkala bola premenovaná na mesto Nokia a Južná-Pirkkala si vzala späť svoje nazvanie Pirkkala.

V dnešných dňoch je Pispala jedno z najnavštevovanejších susedstiev v Tampere. Zaujímavosťou sú tu na strmých kopcoch porostrúsené domčeky.

Súčasnosť
---------

V dnešnej dobe je Nokia známa svojimi kúpeľami, továrňami a podujatiami rôzneho druhu. Nokia je križovatkou pozemných, vzdušných a morských ciest. Z religiózneho uhlu pohľadu, je Nokia svojím charizmatickým Znovuzrodením Nokia ktoré sa začalo datovať v roku 1990. Je predstavované v prácach Marka Koivista a Nokia misionárov.

Iné projekty
------------

Commons
* Spolupracuj na Commons Commons ponúka multimediálne súbory na tému **mestečko Nokia**.

Externé odkazy
--------------

* www.nokiankaupunki.fi - oficiálne stránky mesta (po fínsky)


|  |  |
| --- | --- |
| Portal | Fínsky portál |
**Elias Zoghby** (\* 9. január 1912, Káhira, Egypt – † 16. január 2008, Bejrút, Libanon) bol melchitský gréckokatolícky arcibiskup, teológ, spisovateľ, ekumenista.

Životopis
---------

Na kňaza bol vysvätený v roku 1936, na biskupa v roku 1954. Od roku 1954 pôsobil ako patriarchálny vikár v Alexandrii v Egypte, v rokoch 1968 – 1988 bol arcibiskupom v Baalbeku (Libanon), potom sa kvôli veku vzdal úradu a presťahoval do Bejrútu. Bol jedným z popredných teológov melchitskej gréckokatolíckej cirkvi na Druhom vatikánskom koncile.

Elias Zoghby bol všestranným spisovateľom, ale najznámejšie sú jeho diela venované obnove jednoty medzi katolíckou a pravoslávnou cirkvou. Jeho úsilie po obnovení jednoty vyvolalo veľkú odozvu na Druhom vatikánskom koncile. Asi najznámejšia je jeho iniciatíva – vierovyznanie *Pravoslávny v spoločenstve s Rímom? Áno! Uniát? Nie!* z roku 1995, ktorá vyvolala dosť búrlivé reakcie na obidvoch stranách. Na jej základe v roku 1996 Melchitská gréckokatolícka cirkev navrhla znovuzjednotenie s pravoslávnou cirkvou Antiochijského patriarchátu. Známou sa stala aj jeho kniha *Tous Schismatiques?* (Všetci sú schizmatici?).

Referencie
----------

1. 1 2  Pravoslávny v spoločenstve s Rímom? Áno! Uniát? Nie!
2. ↑  Obnovenie jednoty v Antiochijskom patriarcháte. Komuniké melchitskej gréckokatolíckej synody z r. 1996.

Autoritné údaje: * BnF: 12046190s
* GND: 119122847
* ISNI: 0000 0001 1450 0071
* LCCN: n82070932
* NK ČR: kup19970000114836
* VIAF: 84481641
* WorldCat: lccn-n82070932
**New Balance Athletics, Inc.** (**NB**), alebo jednoducho **New Balance**, je jedným z najväčších svetových výrobcov športovej obuvi a oblečenia. Nadnárodná spoločnosť so sídlom v Bostone v štáte Massachusetts bola založená v roku 1906 ako New Balance Arch Support Company.

New Balance si udržiava výrobné zastúpenie v Spojených štátoch, ako aj v Spojenom kráľovstve pre európsky trh, kde vyrába niektoré zo svojich obľúbených modelov. New Balance tvrdí, že odlíši svoje produkty technickými vlastnosťami, ako sú zmiešané gélové vložky a väčší výber veľkostí, najmä pre veľmi úzke alebo veľmi široké chodidlá. Spoločnosť je v súkromnom vlastníctve a v roku 2022 dosiahla tržby 5,3 miliardy USD.

Sponzorstvo
-----------

New Balance vo futbale sponzoruje nasledujúce kluby:

#### Ázia

* Austrália  Brisbane Roar FC
* Japonsko  FC Tokyo
* Japonsko  Sagan Tosu
* Katar  Al Sadd SC

#### Európa

* Lille OSC
* Anglicko  Ebbsfleet United
* Anglicko  AFC Fylde
* Anglicko  Harrogate Town
* Anglicko  F.C. United of Manchester
* Taliansko  Modena FC 2018
* Portugalsko  FC Porto
* Turecko  Adana Demirspor
* Turecko  Konyaspor
* Ukrajina  Dynamo Kyjev
* Wales  Cardiff City

#### Severná Amerika

* Mexiko  Deportivo Toluca

#### Južná Amerika

* Brazília  Red Bull Bragantino

### Hráči

**Anglicko**

* Anglicko  Bukayo Saka
* Anglicko  Harvey Elliott
* Anglicko  Raheem Sterling

**Senegal**

* Senegal  Sadio Mané

Referencie
----------

1. ↑
2. ↑   *New Balance reports 2022 revenue of $5.3 billion* [online]. FashionNetwork.com, [cit. 2023-08-01]. Dostupné online. (po anglicky)
**Gay Woodsová** (neprechýlene Gay Woods, rodená **Gabriel Corcoranová**, neprechýlene Gabriel Corcoran; \* 18. september 1948, Dublin, Írsko) je írska speváčka, hudobníčka a skladateľka. Bola jednou z pôvodných členov skupiny Steeleye Span.

Životopis
---------

Gay Woodsová sa narodila do hudobníckej rodiny. Začala spievať v ranom veku a so svojimi bratmi zdieľala lásku k hillbilly a blues. S o niečo starším susedom Terrym Woodsom hrávala ako duo od roku 1963 a vydala sa za neho v máji 1968.

Terry bol v roku 1969 jedným zo zakladajúcich členov britskej folk rockovej skupiny Steeleye Span a priviedol Gay do skupiny ako druhú speváčku. S ňou nahrali svoj debutový album *Hark! The Village Wait*. Nasledovala krátka intermezza s folkovou skupinou Dr. Strangely Strange. Títo dvaja potom založili Woods Band, ale Gay sa objavila iba na prvom albume.

Späť v Írsku v roku 1975 vydala s manželom album *Backwoods* ako duo Gay & Terry Woods, po ktorom do roku 1978 nasledovali ďalšie tri albumy a singel. Rozišli sa v roku 1979 a rozviedli sa v roku 1980. V tom istom roku Gay založila írsku New Wave skupinu Auto Da Fé, ktorá vydala štúdiový album a niekoľko singlov z roku 1982. Nechýbal ani koncertný album a sampler.

V roku 1988 sa Gay Woodsová dočasne stiahla z hudobnej scény a mala dcéru s novým partnerom. V roku 1994 bola požiadaná skupinou Steeleye Span, aby s Maddy Priorovou skupinu doplnila na ich nadchádzajúcom turné. Koncerty mali úspech a v roku 1996 viedli k albumu *Time*, na ktorom, rovnako ako na *Hark! The Village Wait*, je možné si vypočuť obe speváčky spolu. Po odchode Maddy Priorovej nasledujúci rok sa Gay Woodsová stala hlavnou speváčkou skupiny, ktorú opustila po albume *Bedlam Born* v januári 2001. Odvtedy pôsobí ako sólová umelkyňa.

Diskografia
-----------

### Steeleye Span

* *Hark! The Village Wait* (1970)
* *Time* (1996)
* *Horkstow Grange* (1998)
* *The Journey* (live) (1999)
* *Bedlam Born* (2000)

### The Woods Band

* *The Woods Band* (1971)

### Gay & Terry Woods

* *Backwoods* (1975)
* *The Time Is Right* (1976)
* *Renowned* (1976)
* *Tenderhooks* (1978)
* *In Concert* (1995)
* *Lake Songs From Red Water: The Best of Gay & Terry Woods* (20-skladbová kompilácia ich troch albumov) (2003)

### Auto Da Fé

* *5 Singles & 1 Smoked Cod* (1984) EP
* *Tatitum* (1985) LP
* *Songs for Echo* (2001)
* *When the Curtain goes Bang! An Anthology* (2020)

Referencie
----------

1. ↑  Intarzia CD Backwoods
2. ↑   *Steeleye Span - Musicians* [online]. mainlynorfolk.info, [cit. 2023-09-09]. Dostupné online.

Zdroj
-----

*Tento článok je čiastočný alebo úplný preklad článku Gay Woods na nemeckej Wikipédii.*
**Robo-poradca** (skratka z *robotický poradca*) je typ finančného poradcu, ktorý ponúka finančné poradenstvo či online manažment investície s čiastočnou či minimálnou ľudskou intervenciou. Tieto služby ponúkajú na základe matematických pravidiel a algoritmov, ktoré sú súčasťou softvéru - preto tieto služby nevyžadujú ľudský faktor na strane predajcu. Takéto softvéry využívajú dané algoritmy na automatickú alokáciu, kontrolu, presun a optimalizáciu aktív zákazníka.

Jedna z hlavných výhod robo-poradcov je, že ponúkajú investičné poradenstvo väčšiemu spektru ľudí, vďaka nižším nákladom a poplatkom v porovnaní s poskytovaním služieb cez ľudí. Robo-poradcovia zvyčajne alokujú klientské aktíva na základe ich sklonu k riziku a cieľovej sumy. Napriek tomu, že robo-poradcovia sú aplikovateľní aj na alokáciu prostriedkov v iných aktívach, ako napríklad akcie, dlhopisy, komodity či nehnuteľnosti, sú zvyčajne využívaní v ETF portfóliách.

História
--------

Prví robo-poradcovia boli spustení v roku 2008 počas finančnej krízy. V roku 2010 Jon Stein spustil jednu z prvých spoločností ponúkajúcu pokročilú verziu tejto služby verejnosti, Betterment. Do konca roku 2015 robo-poradcovia spravovali 60 miliárd dolárov takmer 100 firmami po celom svete, pričom sa odhaduje, že do konca roka 2020 by to mohli byť až 2 bilióny.

Referencie
----------

1. ↑  LIEBER, Ron. Financial Advice for People Who Aren’t Rich. *The New York Times*, 2014-04-11. Dostupné online [cit. 2019-03-19]. ISSN 0362-4331. (po anglicky)
2. ↑   *Expansion of Robo-Advisory in Wealth Management* [online]. Deloitte, [cit. 2019-03-19]. Dostupné online.
3. ↑   *"Robo Advisors: Online Financial Advisors That Fit in Your Pocket".* [online]. Business Insider, [cit. 2019-03-19]. Dostupné online.
4. ↑   *Robo-advisory in Wealth Management* [online]. Deloitte, [cit. 2019-03-19]. Dostupné online.
5. ↑   *Robo Advisors Take On Wall Street* [online]. [Cit. 2019-03-19]. Dostupné online. (po anglicky)
6. ↑  FRANKENFIELD, Jake. *Robo-Advisor (Robo-Adviser)* [online]. Investopedia, [cit. 2019-03-19]. Dostupné online. (po anglicky)
**Christoph Demantius** (\* 15. december 1567, Liberec – † 20. apríl 1643, Freiberg, Nemecko) bol nemecký hudobný skladateľ, hudobný teoretik, spisovateľ a básnik. Bol Monteverdiho súčasníkom, pôsobil v čase neskorej renesancie a raného baroka.

Narodil sa v Liberci (nem. *Reichenberg*), kde pravdepodobne získal prvé hudobné vzdelanie. Na začiatku deväťdesiatych rokov 16. storočia v Budyšíne napísal školskú učebnicu a roku 1593 získal titul na Univerzite vo Wittenbergu. 

V roku 1594 sa presťahoval do Lipska a v roku 1597 sa stal učiteľom v Žitave (Zittau), kde pravdepodobne učil mladého Melchiora Francka. Jeho ďalším miestom bolo povolanie kantora pri freibergskej katedrále, kde strávil zvyšok života. Na tomto pôsobisku zasiahla do jeho života tridsaťročná vojna počas ktorej zahynuli takmer všetky jeho deti zo štyroch manželstiev.

Demantius bol veľmi plodným autorom, hoci sa do dnešných čias mnohé jeho diela nezachovali. Štylisticky bol nasledovníkom di Lassa. Ako hudobný teoretik sa stal známym vytvorením prvého slovníka hudobných pojmov v nemčine.

Referencie
----------

1. 1 2  Blankenburg, Grove

Zdroj
-----

*Tento článok je čiastočný alebo úplný preklad článkov Christoph Demantius na českej Wikipédii a Christoph Demantius na anglickej Wikipédii.*

Autoritné údaje: * BnF: 13930661m
* GND: 124662153
* ISNI: 0000 0001 0878 6720
* LCCN: n82165267
* NK ČR: jn20020903017
* VIAF: 22405588
* WorldCat: lccn-n82165267
Vlajka Bolívie (národná a civilná námorná)
**Vlajka Bolívie** – tri vodorovné pruhy vlajky – červený, žltý a zelený – symbolizujú statočnosť bolívijských vojakov, nerastné bohatstvo a úrodnosť zeme. Červený a žltý pruh sú iste odvodene z farieb Kolumbie (*Novej Grenady*) a jej i bolívijského osloboditeľa Simona Bolívara, po ktorom sa krajina, v rokoch 1776 – 1825 nazývaná *Horné Peru*, od roku 1825 volá. Uprostred je bolívijský štátny znak z roku 1888: v ovále je zobrazená krajina v prirodzených farbách so štylizovanou kresbou hory Potosí ožiarenej slnkom, vpredu je juhoamerická lama, potom chlebovník, snop pšenice v pozadí les a dom. V hornej žltej časti oválneho pruhu je červený nápis *BOLIVIA*, v dolnej modrej časti je desať žltých päťramenných hviezd, ktoré predstavujú departementy štátov (desiaty, nazvaný *Cobija*, Bolívijčania stratili v 19. storočí za Tichomorskej vojny). Za oválom sú dve skrížené staré delové hlavne, dva trojice bolívijských vlajok, dva dvojice pušiek, frigická čiapka slobody, vojnová sekera Inkov a vavrínový veniec, na ovále stojí andský kondor.

Vlajka v dnešnom usporiadaní farebných pruhov bola zavedená roku 1851, v rôznych iných variantoch sa však používala už od vzniku samostatného štátu v roku 1825, znak bol pridaný roku 1888.

Galéria
-------

* Súčasná štátna vojnová vlajka BolívieSúčasná štátna vojnová vlajka Bolívie
* Vlajka Bolívie (1825 – 1826)Vlajka Bolívie (1825 – 1826)

| * z
* d
* u
Vlajky krajín Južnej Ameriky |
| --- |
| 
* Argentína Argentína
* Bolívia Bolívia
* Brazília Brazília
* Čile Čile
* Ekvádor Ekvádor
* Guyana Guyana
* Kolumbia Kolumbia
* Panama Panama
* Paraguaj Paraguaj
* Peru Peru
* Surinam Surinam
* Trinidad a Tobago Trinidad a Tobago
* Uruguaj Uruguaj
* Venezuela Venezuela

**Závislé územia:**
* Aruba Aruba
* Falklandy Falklandy
* Francúzska Guyana Francúzska Guyana
* Holandské Antily Holandské Antily
* Južná Georgia a Južné Sandwichove ostrovy Južná Georgia a Južné Sandwichove ostrovy

 |
**EINECS číslo** (z angl. **European Inventory of Existing Chemical Substances**) je registračné číslo pre každú chemickú látku komerčne dostupnú v Európskej Únii medzi 1. januárom 1971 až 18. septembrom 1981. Zoznam bol vytvorený počas označovania nebezpečných substancií. EINECS číslo musí byť uvedené na obale.

Od 19. septembra 1981 zoznam látok bol nahradený **European List of Notified Chemical Substances** (**ELINCS**). Všetky „nové" substancie nachádzajúce sa na európskom trhnu sú označené ELINCS číslom. ELINCS číslo sa taktiež nachádza na obale.

Termín **EC číslo** je dnes preferovaný oproti starému označeniu „EINECS/ELINCS číslo", ale nevťahuje sa pre Enzyme Commission EC čísla.

V systéme EINECS sa nachádza 100 196 rozličných látok.

Formát
------

EINECS číslo je sedemmiestne digitálne číslo vo formáte 2XX-XXX-X alebo 3XX-XXX-X, začínajúce číslom 200-001-8.

ELINCS číslo je sedemmiestne digitálne číslo vo formáte 4XX-XXX-X, začínajúce číslom 400-010-9.

The EINECS/ELINCS/EC Číslo môže byť vo všeobecnosti zapísané v takejto forme:

```
  NNN-NNN-R
  123-456-0
```

Kde *R* prezentuje digitálny kód a *N* prezentuje základné sekvenčné číslo. Digitálny kód je vytvorený z nasledujúceho radu:

```
  1N + 2N + 3N + 4N + 5N + 6N        R
  --------------------------- = Q + --
                11                  11
```

Kde *Q* reprezentuje číslo ktoré je vyradené.

Pozri aj
--------


|  |  |
| --- | --- |
| Portal | Chemický portál |

* Registračné číslo CAS
* REACH

Iné projekty
------------

Wikislovník
* Spolupracuj na Wikislovníku Wikislovník ponúka heslo ****EINECS****

External odkazy
---------------

* EINECS Plus (EINE)

Kaegória:Chemické databázy
Vladyka Ján Babjak pri slávení svätej božskej liturgie
Proskomídia (príprava svätých darov) - prvá časť božskej liturgie
**Božská liturgia** alebo **svätá božská liturgia** či jednoducho **liturgia** (gr. θεία λειτουργία, csl. свѧщеннаѧ и божественнаѧ лїтургїѧ) je u gréckokatolíkov a pravoslávnych spoločné označenie pre eucharistickú bohoslužbu (nemýliť si s liturgiou verných, v latinskom obrade liturgiou obety). Svätá božská liturgia môže byť liturgia svätého Jána Zlatoústeho, liturgia svätého Bazila Veľkého, liturgia svätého Jakuba a prípadne aj liturgia vopredposvätených darov. Liturgia svätého Jána Zlatoústeho a liturgia svätého Bazila Veľkého majú rovnakú štruktúru, liturgia svätého Jakuba a liturgia vopredposvätených darov majú špecifickú štruktúru. Niektorí nepovažujú liturgiu vopredposvätených darov za svätú božskú liturgiu, keďže neobsahuje anaforu.

Jednoduchým rozlišovacím znakom je, že (svätá božská) liturgia v byzantskom obrade vždy obsahuje rozdeľovanie eucharistie (Kristovho tela a krvi) veriacim.

Pendantom v latinskom obrade je svätá omša.

Pozri aj
--------

* Liturgia svätého Jána Zlatoústeho
* Liturgia svätého Bazila Veľkého
* Liturgia vopredposvätených darov

Externé odkazy
--------------

* Porovnanie štruktúry eucharistickej liturgie byzantského a latinského obradu (omše)

Iné projekty
------------

Commons
* Spolupracuj na Commons Commons ponúka multimediálne súbory na tému **Božská liturgia**
O hudobnej skupine pozri *Metla (skupina).*
Metla
**Metla** je viacúčelový nástroj primárne určený predovšetkým na zametanie alebo na damiana (hromadné odstránenie viacerých predmetov rôznej veľkosti zo zeme), alebo v kombinácii s vlhkou handrou na zmývanie (odstránenie zaschnutých nečistôt). Bežná metla pozostáva z tenkých štetín upevnených tesne vedľa seba na hlavicu pozdĺžneho alebo okrúhleho tvaru. Poslednou, neodmysliteľnou súčasťou *bežnej metly* je rúčka, určená na pohodlnú manipuláciu s metlou. Môže mať rôznu veľkosť a ľahko podľa nej poznáme derivát *bežnej metly* - *metličku* (charakteristická krátkou rúčkou, ktorá ju predurčuje na manipuláciu s použitím jednej ruky).

Alternatívne využitie
---------------------

V období stredoveku ľudia považovali metlu za dopravný prostriedok pre strigy alebo bosorky. Aj napriek jasnej spojitosti so ženami, prvé známe tvrdenie o úspešnom lete na metle pochádza z roku 1453 od muža, Guillaume Edelina. Tento fenomén však nebol nikdy dokázaný.

Referencie
----------

1. ↑  Man, Myth and Magic: An Illustrated Encyclopedia of the Supernatural. 1970, edited by Richard Cavendish.
**Ad limina apostolorum** (lat.), slovensky „K prahom apoštolov" je označenie povinnej návštevy diecéznych, resp. eparchiálnych biskupov a ďalších funkcionárov katolíckej cirkvi určených cirkevným právom u rímskeho pápeža. Mala by mať päťročný interval a biskup, resp. ordinár alebo hierarcha pri nej podáva pápežovi správu o stave jemu zverenej diecézy, eparchie či cirkevného spoločenstva. Biskupi zároveň navštevujú jednotlivé kongregácie a pápežské rady, aby ich informovali o súčasnom dianí vo vlastných diecézach, resp. eparchiách.

V minulosti sa rovnako označovala púť k hrobom apoštolov Petra a Pavla v Ríme.

Ad limina slovenských biskupov
------------------------------

| Dátum | Pápež | Predsedabiskupskej konferencie | Diecézy | Diecéznibiskupi | Pomocníbiskupi | Biskupkoadjútor |
| --- | --- | --- | --- | --- | --- | --- |
| 7. – 12. september 1998 | Ján Pavol II. | Rudolf Baláž | 8 | 8 | 6 | 0 |
| 11. – 12. jún 2007 | Benedikt XVI. | František Tondra | 9 | 9 | 8 | 1 |
| 9. – 14. november 2015 | František | Stanislav Zvolenský | 12 | 12 | 2 | 0 |
| 2024 |  | Bernard Bober | 12 | 10 | 5 | 0 |

Zdroje
------

* Ad limina apostolorum. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 54.
* *Ad limina apostolorum* [online]. Churches of Rome Wiki, 21.2.2013. Dostupné online. (po anglicky)
* *Ad Limina Apostolorum* [online]. New Advent, 21.2.2013. Dostupné online. (po anglicky)

[[]]
Honosný luster v barokovom štýle
Kurhaus Baden-Baden, Germany
**Luster** je dekoračný prístroj, ktorý slúži na osvetlenie obytných miestností. Najčastejšie sa vyskytuje na strope miestnosti, aj keď vplyvom umeleckej výstrednosti môže byť umiestnený aj na podlahe. Rozlišujeme elektrický luster a luster na sviečky. Skôr, ako sa presadilo elektrické osvetlenie, existovali aj lustre plynové.

Luster sa skladá z ramien a krku. V závislosti na jeho typu, môže obsahovať stojany na sviece a sviečky, alebo objímky na elektrické žiarovky a káble pre prívod elektrickej energie. Káble sú skryté vo vnútri konštrukcie lustra. Luster sa na strop väčšinou vešia na takzvaný lusterhák. Lusterhák má tvar časti skrutkovnice, ktorý vylučuje spadnutie lustra pri jeho naklonení alebo kývaní. Ak je lusterhák zaskrutkovaný v príchytke, mala by byť kovová.

Najstaršie lustre mali tvar kríža a na ich ramenách boli umiestnené sviečky, v neskorších rokoch sa objavuje na scéne kruhový svietnik, kde sviečky boli po jeho obvode. Podobne ako väčšina interiéru podlieha aj luster módnym zmenám a reakciám na umelecké smery, ktoré ovplyvňujú spoločnosť.

Starobylé lustre so sviečkami boli pripevnené na povraze, čo umožňovalo jeho spúšťanie na zem, kde sa vymenili sviečky či prípadne zapálili. Jeho uchytenie muselo udržať váhu niekoľkých desiatok kilogramov. Rozmerné lustre napríklad v divadlách sú pripevnené na kladkostroji, ktorý umožní luster pri údržbe spustiť alebo naopak vytiahnuť do priestoru medzi stropom sály a strechou. Tak je možné sa vyhnúť stavbe lešenia.

Najznámejšie v dnešnej dobe sú krištáľové lustre, ktoré sú výrazným dekoračným prvkom v miestnosti. Vybrúsené sklenené/krištáľové plochy majú schopnosť odrážať svetlo, čím umožňujú vytvárať zaujímavé obrazce a rozžiariť opticky celý luster.

Lustre sa líšia najmä svojim dizajnom. Známe sú napríklad lustre celokrištáľové, mosadzné lustre s krištáľom, benátske lustre v štýle Murano alebo známe lustre Márie Terézie.

Luster býva aj príčinou úrazov a to prevažne hlavy. Stáva sa, že luster je vďaka nízkym stropom umiestnený nedostatočne vysoko, čo vedie ku zrážke pohybujúcej sa osoby s lustrom. Následkom sú opuchy hlavy a v horšom prípade aj rezné rany od črepín.

Iné projekty
------------

Commons
* Spolupracuj na Commons Commons ponúka multimediálne súbory na tému **Luster**

Externé odkazy
--------------

* Blog o tereziánských lustroch

Zdroj
-----

*Tento článok je čiastočný alebo úplný preklad článku Lustr na českej Wikipédii.*
**Jakobína Zičiová** alebo **Jacqueline Zičiová** (celým menom *Jakobina Mária Anna Zenaide Irén Olga Zichy de Zich et Vásonkeö (Péchy de Pécsújfalu)*; \* 13. január 1846, Boldogkőváralja – † 27. marec 1915, Košice) bola grófka a filantropka, ktorá žila a pôsobila v Haniske pri Košiciach a v Košiciach.

Životopis
---------

Jakobína Zičiová bola jediná dcéra a dedička Emanuela Péchyho a Zenaidy Meskovej, čím zdedila po ženskej línii Hanisku spolu s kaštieľom a pozemkami. Jej matka zomrela veľmi mladá a otec často cestoval po Taliansku. Jej brat zomrel ako 6 ročný pri nehode koča s koňmi.

Za manžela si vzala Rudolfa Zičiho a Haniska sa tak dostala do vlastníctva rodiny Zičiovcov, ktorá mala v 19. a 20. storočí zásadný vplyv na jej ekonomický a duchovný rozvoj. Tým, že rodina Zičiovcov bývala v kaštieli priamo v Haniske, prejavovala aj veľký záujem o každodenné problémy ľudí. Hospodársky a ekonomicky podporovali miestnych ľudí, výstavbu, rekonštrukciu, školské a cirkevné zariadenia v obci. Napriek tomu, ako šľachetne pristupovala rodina k filantropii, Jakobína Zičiová medzi nimi vynikala v tom, že si dobročinnosť vybrala ako prvoradý životný cieľ. Starala sa najmä o chorých a chudobných.

Jakobína vychovala sedem detí, no ako 28 ročná oslepla a svoje dve najmladšie deti nikdy nevidela. Napriek tomu sa starala o potreby chudobnejších obyvateľov Hanisky a svojím životom sa oddala rodine a náboženskej viere. Okrem pomoci Haniske sa zapojila aj do charitatívnej činnosti v Košiciach, kde sa stala jednou z vedúcich osobností. V Košiciach výrazne podporovala charitatívny ústav *Chlieb svätého Antona*, *Detský domov svätého Jozefa*, *Domov svätej Zity*, založenie detskej nemocnice, ale iniciovala aj väzenskú a nemocničnú misiu.

V roku 1878 založila v Haniske kláštor pre sestry Svätého kríža a zriadila tam dievčenskú školu a detský útulok. Po dievčenskej škole neskôr pribudol chudobinec, nemocnica a malý penzionát. V roku 1882 bola zriadená v kláštore druhá učebňa, v roku 1900 bola druhá miestnosť pre opatrovňu a v roku 1909 tretia učebňa pre ľudovú dievčenskú školu.

Zomrela vo veku 69 rokov v sobotu 27. marca 1915 večer o 19:45 vo svojom paláci v Košiciach, a na jej počesť bolo 1. apríla 1915 zvolané mimoriadne zasadnutie Košického katolíckeho spolu Patronage, kde mal o jej životnej činnosti prejav košický biskup Augustín Fischer-Colbrie. Jej telesné pozostatky boli umiestnené v rodinnej hrobke v kostole svätého Jána Nepomuckého v Haniske.

Galéria
-------

* Jakobína ZičiováJakobína Zičiová
* Hrobka Jakobíny Zičiovej v HaniskeHrobka Jakobíny Zičiovej v Haniske

Referencie
----------

1. ↑  ZIČI, Rudolf. In:  *Slovenský biografický slovník*. Zväzok VI T – Ž. Martin : Matica slovenská, 1994. 692 s. ISBN 80-7090-111-X. S. 446.
2. ↑  Nápis na hrobke Jacqueline Zičiovej
3. ↑   *geni.com* [online]. [Cit. 2023-07-21]. Dostupné online.
4. 1 2  KOLIVOŠKO, Štefan. *Haniska. Kapitoly z dejín*. Haniska : Obecný úrad, 2007. ISBN 978-80-969693-5-7. S. 134-143.
5. ↑   *Sestry Svätého Kríža* [online]. [Cit. 2023-07-19]. Dostupné online.

Externé odkazy
--------------

* Geni.com
**Aimee Anne Duffy** (\* 23. jún 1984, Bangor, Wales, Spojené kráľovstvo), profesionálne známa ako **Duffy**, je waleská speváčka a textárka. Začínala na prvom mieste v anglickej hitparáde albumov s jej albumom *Rockferry*, z ktorého predala zatiaľ na celom svete 6,5 milióna kópií. Duffy je prvá waleská žena, ktorá dosiahla s popovou piesňou prvé miesto v rebríčkoch za posledných 25 rokov s jej druhým singlom "Mercy".

Biografia
---------

Aimee Anne Duffy vyrástla v Nefyne na polostrove Llŷn vo Walese. Od rozvodu jej rodičov, 10-ročná Duffy, jej dvojička Katy ako aj jej staršia sestra Kelly sa aj s matkou usadili v Pembrokeshire.

Spievanie považovala vždy za časť z nej, ale keďže pochádza z malej dedinky, považovala za lepšie uchovať to v tajnosti. Nerozprávala sa o tom o nikom až do jej 16 rokov, kedy ju jej priatelia povzbudzovali k spievaniu.

V 17-tich rokoch sa mladá, ešte neplnoletá Duffy objavila v anglosaskom muzikálnom svete vďaka americko-švajčiarskemu producentovi Sorenovi Mournirovi - známy pod pseudonymom Dorian Gray, pod ktorým vystupuje - a napísala s ním takmer 50 piesní pod menom Soulego. Duo vytvorili v Ženeve, Švajčiarsko, medzi 2002 a 2003 a vystúpili na scénu v júl 2003 vo Walese na festivale Wakestock, ktorý je považovaný za jeden z najdôležitejších v Spojenom kráľovstve.

Keď mala 19 rokov, rozhodla sa používať pseudonym Duffy v jej profesionálnom živote.

Duffy má kontrakt s vydavateľstvom A&M Records od roku 2007. Zúčastňovala sa na televíznej show *Later with Jools Holland* od novembra 2007 a znova od februára 2008. Je interpretkou piesne "Mercy", ktorá sa dostala na čelo mnohých európskych krajín a zotrvala 5 týždňov na prvom mieste na rebríčku piesní vo Veľkej Británii.

Diskografia
-----------

*Viac informácií nájdete v hlavnom článku **Diskografia Duffy**.*

|  |  |  |
| --- | --- | --- |
| **Štúdiové albumy*** 2008: *Rockferry*
* 2010: *Endlessly*
 |  | **EP*** 2004: *Aimée Duffy*
* 2008: *Live from London*
 |

Referencie
----------

1. ↑  Duffy in spotlight for TV show Wales Online 8 October, 2008, walesonline.co.uk (po anglicky). Pridané: 18. 10. 2008
2. ↑  Duffy Interview : Music News Feature | Clash Music (po anglicky). Pridané: 18. 10. 2008
3. ↑  Soreland Myspace
4. ↑  Dorian Grey
5. ↑  Duffy ft. Soulego
6. ↑  Wakestock Festival
7. ↑  *Duffy's Mercy tops UK chart again*, news.bbc.co.uk (po anglicky). Pridané: 18. 10. 2008

Externé odkazy
--------------

* Oficiálna stránka
* Duffy na MySpace
* Duffy v Internet Movie Database (po anglicky)

Autoritné údaje: * BnF: 156167981
* GND: 135520703
* ISNI: 0000 0000 8002 474X
* LCCN: no2008074859
* NK ČR: js20081129003
* VIAF: 72612091
* WorldCat: lccn-no2008074859
**Pomocný biskup** (iné názvy: **auxiliárny biskup**, **auxiliár**, **auxiliarius**) je rímskokatolícky biskup, ktorý je pridelený k diecéze ako pomocník diecézneho biskupa. 

Pomocný biskup je menovaný hlavne vtedy, ak je diecéza príliš veľká na to, aby všetky povinnosti zvládal jediný biskup, alebo keď biskup potrebuje výpomoc z iného dôvodu – napríklad preto, že mu z postavenia biskupa vyplývajú ďalšie spoločenské a štátnické povinnosti, alebo že zdravotné dôvody čiastočne bránia výkonu jeho funkcie.

Činnosť pomocného biskupa je často vymedzená pre určitú časť diecézy, alebo pre určité činnosti. Pomocný biskup nemá vo všeobecnosti právo nástupníctva. V prípade, že nie sú žiadne osoby s takýmto právom, sú pomocní biskupi zvažovaní Svätou stolicou ako zvlášť vhodní kandidáti.

Zvláštnym druhom pomocného biskupa je biskup koadjútor (biskup spolusprávca), ktorý má automatické právo nástupníctva po diecéznom biskupovi (stáva sa diecéznym biskupom automaticky po jeho odstúpení, resp. smrti).

Každý pomocný biskup je zároveň menovaný za titulárneho biskupa.

Pozri aj
--------

* biskup
* titulárny biskup
* biskup koadjútor
* emeritný biskup

Zdroj
-----

*Tento článok je čiastočný alebo úplný preklad článku Pomocný biskup na českej Wikipédii.*